તેના મહાન પુત્રોએ પોતાને વારસામાં મળતા અમર્યાદ સમ્યક્ જ્ઞાનની પ્રભા એકલા ભારત વર્ષમાં જ નહિ, પરંતુ દરિયાપારના દેશો સુધી ફેલાવી છે. જ્યારે જ્યારે અધર્મની વૃધ્ધિ થઈ ધર્મની ક્ષતિ થઈ છે ત્યારે ત્યારે ભારત માતાએ શ્રીમદ્ આધ શંકરાચાર્ય, શ્રી દયાનંદ સરસ્વતી, શ્રી રામકૃષ્ણ પરમહંસ, શ્રી વિવેકાનંદ તથા સ્વામી રામતીર્થ જેવા ધર્મ ધુરંધર પુત્રોને જ્ન્મ આપી, ભારતીય સંસ્કૃતિના આધારરૂપ ધર્મનું અવિચ્છિન્ન રક્ષણ કર્યું છે.